เจนเนอราลี่มุ่ง เจาะธุรกิจรายย่อย
เจนเนอราลี่กางแผน 3 ปี เน้นลูกค้ารายย่อย ดันส่วนแบ่งตลาดเพิ่ม
18 ส.ค. 2559

เจนเนอราลี่กางแผน 3 ปี เน้นลูกค้ารายย่อย ดันส่วนแบ่งตลาดเพิ่ม
นายบัณฑิต เจียมอนุกูลกิจ ประธานเจ้าหน้าที่บริหาร บริษัท เจนเนอราลี่ ประกันชีวิต และประธานเจ้าหน้าที่บริหารกลุ่ม บริษัท เจนเนอราลี่ ประจำประเทศไทย เปิดเผยว่า บริษัทวางแผนธุรกิจในอีก 3 ปีข้างหน้า (2559-2561) จะเน้นทำตลาดธุรกิจรายย่อยเป็นหลัก และคาดว่าจะช่วยเพิ่มส่วนแบ่งการตลาดให้ขึ้นมาอยู่อันดับต้นๆ ของธุรกิจได้ ขณะเดียวกันบริษัทก็ยังคงรักษาฐานลูกค้าองค์กร ซึ่งถือเป็นจุดแข็งของบริษัทควบคู่ไปด้วย
“เราต้องการให้ลูกค้าพิจารณาเจนเนอราลี่ เป็นบริษัทประกันเพื่อลูกค้าและมีความน่าเชื่อถือในสายตาลูกค้า โดยปีที่ผ่านมาเราได้ขยายช่องทางหลักจากประกันกลุ่มไปสู่ช่องทางตัวแทนและช่องทางขายผ่านโทรศัพท์มากขึ้น” นายบัณฑิต กล่าว
สำหรับผลการดำเนินงาน ในช่วงครึ่งปีแรกที่ผ่านมา ทำเบี้ยรับปีแรกได้ 648 ล้านบาท เติบโต 43% ขณะที่ภาพรวมของธุรกิจประกันชีวิตเติบโตติดลบ 0.4% เมื่อเทียบกับงวดเดียวกันของปีก่อน
นายกรกฤต คำเรืองฤทธิ์ ประธานเจ้าหน้าที่บริหาร บริษัท เจนเนอราลี่ ประกันภัย (ไทยแลนด์) กล่าวว่า ในช่วงครึ่งปีแรกที่ผ่านมา บริษัททำเบี้ยได้ 338 ล้านบาท เติบโต 29% เมื่อเทียบกับงวดเดียวกันของปีก่อน